ΓΡΑΠΤΗ ΕΡΩΤΗΣΗ E-0017/96 υποβολή: Carlo Ripa di Meana (V) και Gianni Tamino (V) προς την Επιτροπή (25 Iανουαρίου 1996)

Θέμα: Κέντρο συνδυασμένων μεταφορών στην Όλμπια (Σαρδηνία)

Λαμβάνοντας υπόψη ότι:

- Η ΕΕ, κατ' εφαρμογήν της αποφάσεως 89/638 της 31.10.1989 ((ΕΕ L 370 της 19.12.1989, σελ. 35. )), διέθεσε για την διοικητική περιφέρεια της Σαρδηνίας 14,5 εκατ. Ecu για την ανάπτυξη των κέντρων συνδυασμένων μεταφορών και η διοικητική περιφέρεια της Σαρδηνίας διέθεσε, βάσει του ιταλικού νόμου αριθ. 64 του 1986, άλλα 14,5 εκατ. Ecu (βλ. μέτρο 1.2. του Επιχειρησιακού Προγράμματος για τη διοικητική περιφέρεια της Σαρδηνίας 1990-1993) 7

- στις 18.10.91, η Διεύθυνση Μεταφορών της Περιφέρειας της Σαρδηνίας ανέθεσε στην Εταιρία Porto Terminal Mediterraneo S.p.A. (PTM) τον σχεδιασμό, την εκτέλεση και τη διαχείριση των κέντρων συνδυασμένων μεταφορών της Βόρειας Σαρδηνίας (Όλμπια, Πόρτο Τόρες και Κιλιβάνι), με αρχικό κόστος εκτέλεσης του έργου 45.750 εκατομ. ιταλικές λιρέτες 7

- στις 14.09.95, η διοικητική περιφέρεια της Σαρδηνίας κατέβαλε στην PTM 6.741 εκατομ. ιταλικές λιρέτες για μελέτες και ημιτελείς σχεδιασμούς, για αγροτεμάχια που δεν είναι λειτουργικά για τις ανάγκες του έργου (σε σύγκριση με τα έργα που αντιστοιχούν σε 24.766 εκατομ. ιταλικές λιρέτες βάσει μειοδοτικού διαγωνισμού): από τα έργα λείπουν οι συνδέσεις με τις αντίστοιχες σιδηροδρομικές γραμμές, ενώ οι αποθήκες που θα κατασκευάζονταν στο πρώτο αγροτεμάχιο δεν έχουν πρόσβαση στο σιδηροδρομικό δίκτυο και, επιπλέον, δεν φαίνεται να έχει γίνει μελέτη αξιολόγησης των περιβαλλοντικών επιπτώσεων σύμφωνα με την οδηγία 85/337/ΕΟΚ 7

- στην περίπτωση του κέντρου συνδυασμένων μεταφορών στην Όλμπια δεν τηρήθηκαν οι συστάσεις του Περιφερειακού Προγράμματος Μεταφορών και του Οργανισμού Εκβιομηχάνισης της Όλμπια, που προέβλεπαν το κέντρο αυτό μαζί με το αεροδρόμιο στην περιοχή κοντά στο υπό κατασκευή βιομηχανικό λιμάνι 7 ο κρατικός οργανισμός σιδηροδρόμων έχει πολλές αμφιβολίες σε ό,τι αφορά κυρίως την οικονομία από την προτεινόμενη τοποθεσία εγκατάστασης η οποία απέχει πάνω από 10 χιλιόμετρα από το σημερινό σιδηροδρομικό σταθμό, από την πόλη, από τη βιομηχανική περιοχή και από το λιμάνι,

εξακολουθεί ακόμη να θεωρεί η Επιτροπή - σε περίπτωση που θα υπάρξει θετική έκβαση στις ανωτέρω ανησυχίες - ότι πρέπει να συγχρηματοδοτηθούν έργα τα οποία: α) πραγματοποιούνται σε μή λειτουργικές τοποθεσίες, β) χωρίς προγενέστερη διεξαγωγή μειοδοτικών διαγωνισμών και σύμφωνα με την μή προβλεπόμενη μέθοδο της απευθείας ανάθεσης έργου σε ανάδοχο εταιρεία και, τέλος, γ) χωρίς να τηρούνται οι προδιαγραφές των ισχυουσών πολεοδομικών διατάξεων;

Δεν κρίνει απαραίτητο η Επιτροπή να ζητήσει από τις αρμόδιες υπηρεσίες αφενός να τηρήσουν την ισχύουσα κοινοτική νομοθεσία σε ό,τι αφορά τη διενέργεια μειοδοτικών διαγωνισμών και την προστασία του περιβάλλοντος, και αφετέρου να λάβουν υπόψη τις στρατηγικές συστάσεις της ΕΕ σε ό,τι αφορά το «καμποτάζ» και τις τριπλές συνδυασμένες μεταφορές (πλωτές, οδικές, σιδηροδρομικές);

Συμπληρωματική απάντηση της κας Wulf-Mathies εξ ονόματος της Επιτροπής (9 Απριλίου 1996)

Επί τη βάσει των πληροφοριών τις οποίες έχει λάβει από τις περιφερειακές αρχές, η Επιτροπή δύναται να παράσχει τις ακόλουθες διευκρινήσεις.

Η περιφερειακή τεχνική επιτροπή των δημοσίων έργων, στις 28 Σεπτεμβρίου 1993, είχε εγκρίνει το γενικό έργο του κέντρου συνδυασμένων μεταφορών της Olbia, συμπεριλαμβανομένης της σύνδεσης των σιδηροδρομικών γραμμών, της μελέτης περιβαλλοντικών συνεπειών, και της ανάλυσης κόστους - οφέλους. Ταυτοχρόνως, για δημοσιονομικούς λόγους, η επιτροπή αυτή είχε εγκρίνει τη χορήγηση της πρώτης δόσης για την εκτέλεση του έργου. Με το περιφερειακό διάταγμα αριθ. 1312 της 24ης Νοεμβρίου 1993, είχε εγκριθεί η συνεδρίαση της τεχνικής αυτής επιτροπής.

Επί τη βάσει του άρθρου 8 του περιφερειακού νόμου 24/87, ο οποίος ίσχυε εκείνη την εποχή και δεν υποχρέωνε την περιφέρεια να ακολουθήσει διαδικασία διαγωνισμού, η Σαρδηνία είχε υπογράψει, στις 21 Νοεμβρίου 1991, σύμβαση παραχώρησης με την εταιρία δημοσίου κεφαλαίου «Porto terminal mediterraneo» για τη διαχείριση του κέντρου συνδυασμένων μεταφορών της Olbia. Πρέπει, εντούτοις, να σημειωθεί ότι, για την εκτέλεση των έργων, ο ανάδοχος οφείλει να ακολουθήσει τους σημερινούς περιφερειακούς και εθνικούς νόμους που διέπουν τις δημόσιες αγορές και που βασίζονται στις σχετικές κοινοτικές διατάξεις.

Το «Πρόγραμμα περιφερειακής ανάπτυξης» και το «Περιφερειακό σχέδιο μεταφορών» της Σαρδηνίας προβλέπουν την κατασκευή του κέντρου συνδυασμένων μεταφορών της Olbia. Για τον συγκεκριμένο χώρο στον οποίο θα κατασκευαζόταν αυτό το κέντρο Olbia-Enas, αν συμφωνήσει η περιφέρεια, ο φορέας που είναι υπεύθυνος για τους σιδηροδρόμους, καθώς και ο δήμος της Olbia, ο οποίος ενέκρινε οριστικά το έργο στις 12 Ιανουαρίου 1996.

Δεδομένων των προαναφερομένων, η Επιτροπή είναι διατεθειμένη να συγχρηματοδοτήσει το εν λόγω έργο.